Kärväsvaaran kaivos

Kärväsvaaran rautakaivos oli Otanmäki Oy:n omistama kaivos Kemijärvellä. Malmiesiintymän löysi jo vuonna 1921 Matti Lahtela. Kärväsvaaran kaivos avattiin 1959, ja se oli toiminnassa vuoteen 1967 asti. Kiveä louhittiin 1,35 miljoonaa tonnia, josta malmin osuus oli 1,1 miljoonaa tonnia. Louhintaa tehtiin avolouhoksessa ja maanalaisessa kaivoksessa. Kaivos sijaitsi 10 kilometriä Raajärven kaivoksesta pohjoisluoteeseen. Avolouhos on nykyisin täyttynyt vedellä. Kaivostoiminnan loppumisen jälkeen rikastushiekan ja sivukiven jätealueita ei peitetty. Lähteet Aiheesta muualla Westerlund, P., Nuutilainen, J. & Siirama, E.: Otanmäki Oy, Kärväsvaaran kaivos. Vuoriteollisuus, 1968, 26. vsk, nro 1, s. 20-27. Vuorimiesyhdistys. Lehden verkkoversio. (pdf) Viitattu 1.7.2020.